Okresná prokuratúra Trnava 
Vajanského 22, 918 67 Trnava 1

Sp. zn. : 4 Pv 573/13/2207	Trnava, 28.1.2014
EEČ : 2-21-56-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Piešťany zo dňa 24.10.2012, spisová značka 1 Pv 341/13, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Piešťany zo dňa 24.10.2012, spisová značka 1 Pv 341/13, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátor Okresnej prokuratúry Piešťany, uznesením sp. zn. 1 Pv 341/12 zo dňa 24.10.2012 podľa § 216 ods. 1 Trestného poriadku podmienečne zastavil trestné stíhanie vedené proti obvinenému XXXXX, nar. XXXXX, pre prečin krádeže podľa § 212 ods. 2 písm. d) Trestného zákona a súčasne mu uložil skúšobnú dobu v trvaní 12 (dvanásť) mesiacov, ktorá začala plynúť právoplatnosťou uznesenia o podmienečnom zastavení trestného stíhania, t.j. dňom 28.12.2012.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

Uvedená trestná vec bola dňa 27.09.2013 odstúpená z dôvodu miestnej príslušnosti (na základe článku IV zákona č. 75/2013 Z.z., ktorým sa mení a dopĺňa zákon č, 404/2011 Z.z. o pobyte cudzincov a o zmene ustanovenia § 2 ods. 9 zákona č. 371/2004 Z.z. o sídlach a obvodoch súdov SR v znení neskorších predpisov) z Okresnej prokuratúry Piešťany (vedená pod sp. zn. 1 Pv 341/12) na Okresnú prokuratúru Trnava, kde je v súčasnosti vedená pod sp. zn. 4 Pv 573/13. 

Po uplynutí skúšobnej doby boli na obvineného XXXXX vyžiadané správy z obce XXXXX, mesta XXXXX a z Obvodného oddelenia PZ XXXXX (správa o povesti, lustrácia v systéme AVÍZO a výpis z Ústrednej evidencie priestupkov Ministerstva vnútra SR). Zároveň bol na osobu obvineného doplnený aj odpis z registra trestov. 
 
Z uvedených listinných materiálov bolo zistené, že obvinený XXXXX viedol v skúšobnej dobe podmienečne zastaveného trestného stíhania riadny život, nedopustil sa žiadneho priestupku ani trestného činu a tiež nebolo proti nemu inou prokuratúrou podmienečne zastavené trestné stíhanie.

Po právoplatnosti tohto uznesenia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e) Trestného poriadku.

Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 /troch/ dní od jeho doručenia prostredníctvom tunajšej prokuratúry na Krajskú prokuratúru Trnava. Sťažnosť má odkladný účinok.

JUDr. Peter Mikuláš
prokurátor